อลิอันซ์ประกันชีวิตกำไรวูบ
ไตรมาสแรกทำได้468ล้าน รายจ่ายเพิ่ม5.4%เน้นขายเบี้ยคุ้มครองควบสุขภาพ
3 มิ.ย. 2560

ไตรมาสแรกทำได้468ล้าน รายจ่ายเพิ่ม5.4%เน้นขายเบี้ยคุ้มครองควบสุขภาพ โพสต์ทูเดย์ - อลิอันซ์ อยุธยาฯ คว้ารายได้ไตรมาสแรกกว่า 8,000 ล้าน แต่กำไรทรุด 13% เน้นลุยเบี้ยสุขภาพดันปีนี้โต 10%นายไบรอัน สมิธ กรรมการผู้จัดการใหญ่และประธานเจ้าหน้าที่บริหาร บริษัท อลิอันซ์ อยุธยา ประกันชีวิต แจ้งผลการดำเนินงานในช่วงไตรมาสแรกที่ผ่านมาว่า บริษัทมีรายได้ 8,645 ล้านบาท เพิ่มขึ้น 4.2% จากงวดเดียวกันของปีก่อน โดยมีรายจ่าย 8,176 ล้านบาท เพิ่มขึ้น 5.4% มีกำไรสุทธิ 468 ล้านบาท ลดลง 13.6% จากงวดเดียวกันของปีก่อน โดยมีอัตราส่วนเงินกองทุนต่อเงินกองทุนที่ต้องดำรงตามกฎหมาย 388% ซึ่งสูงกว่าที่กฎหมายกำหนดไว้ขั้นต่ำที่ 140%อย่างไรก็ตาม ในปีนี้บริษัทจะเน้นการขยายตลาดสินค้าความคุ้มครองควบสุขภาพอย่างต่อเนื่อง เพราะเชื่อว่าตลาดประกันสุขภาพในประเทศไทยจะเป็นตลาดที่มีอนาคตที่ดีมาก ซึ่งบริษัทคาดว่าเบี้ยประกันสุขภาพของบริษัทปีนี้จะเติบโตมากกว่า 10% เนื่องจากได้ลงทุนพัฒนาดิจิทัลแพลตฟอร์มกับเรื่องประกันสุขภาพแล้ว และยังเน้นการเติบโตจากการขายผ่านตัวแทนทั่วประเทศที่มีประมาณ 1.1 หมื่นคน และขายผ่านธนาคารกรุงศรีอยุธยาทั้งนี้ ในปัจจุบัน บริษัทมีเบี้ยคุ้มครองสุขภาพอยู่ที่ 41% ของเบี้ยประกันรวมของบริษัท และเป็นเบี้ยประกันที่ส่งผลให้บริษัทมีผลการดำเนินงานปี 2559 เติบโต 6% ในขณะที่ตลาดโดยรวมติดลบ 8% ในขณะที่เบี้ยประกันสุขภาพปี 2559 ที่ผ่านมาเพิ่มขึ้น 13% และเป็นบริษัทประกันชีวิตที่มีเบี้ยด้านประกันสุขภาพใหญ่เป็นอันดับ 3 ของประเทศไทย และเป็นปีที่แข็งแกร่งของบริษัท โดยมีอัตราผลตอบแทนผู้ถือหุ้นอยู่ที่ประมาณ 15%นอกจากนี้ ล่าสุด บริษัทได้แต่งตั้ง นายวิรงค์ พัฒนกำจร เพื่อดำรงตำแหน่งรองกรรมการผู้จัดการใหญ่สายงานบริหารตัวแทน มีผลตั้งแต่ 1 มิ.ย. 2560 เป็นต้นไป เพื่อเพิ่มยอดขายและสร้างผลกำไรให้เกิดประโยชน์สูงสุด สำหรับนายวิรงค์มีประสบการณ์การทำงานกว่า 28 ปีในธุรกิจประกันชีวิต ก่อนจะร่วมงานกับบริษัท ดำรงตำแหน่งรองกรรมการผู้จัดการใหญ่สายงานบริหารตัวแทนบริษัท เอไอเอนายไบรอัน กล่าวว่า ปี 2559 เป็นปีที่แข็งแกร่งของบริษัท โดยมีอัตราผลตอบแทนผู้ถือหุ้นอยู่ที่ประมาณ 15% สามารถที่จะทำได้ตามเป้าหมายที่วางไว้ โดยเมื่อปีที่แล้วมีการลงทุนใน 2 ด้านสำคัญ คือ หนึ่ง เรื่อง ดิจิทัล แพลตฟอร์ม ซึ่งเชื่อว่าประเทศไทยได้ก้าวเข้าสู่จุดนี้แล้วจึงต้องลงทุนในประเทศไทย และบริษัทเป็นศูนย์กลางดิจิทัลแพลตฟอร์ม สำหรับเอเชียแปซิฟิกของกลุ่ม และการลงทุนด้านการประกันสุขภาพ